Uitdrukking: Dit reën katte en honde - Maroela Media
Dit reën vreeslik hard
In die Noorse kultuur het mense vroeër geglo dat die gedrag van katte en honde die weer voorspel het en dat hulle simbole van wind en reën was. As 'n kat met sy rug na die vuur toe sit, kom 'n storm aan. As hy sy gesig was, kom dit reën. As die kat ook met 'n krulstert spring, kon mens maar jou reënmeter uithang.
Dieselfde psigiese talente is ook aan honde toegeskryf, en as dit dus katte en honde reën was dit die ergste wat die diere kon voorspel.
Die stormagtige noordwestewind in die Harzberge het lank die bynaam die kat se neus gehad. In ander weergawes is die hond, net soos die wolf, die simbool van die wind.
Hardus · 6 jare gelede
Ek het ook al 'n verklaring gehoor dat dit verwys na die dae toe diere in die huis se solder geleef het. Tydens swaar weer het van die diere dus letterlik op die huismense se koppe neergeval met die skud van die huis/solder.